Rèhné kepojok ing kaanan, wasana Bathara Narada matah Bathara Kamajaya supaya mbadharaké tapané Bathara Guru. tekan pertapané Bathara Guru, Kamajaya ngaturi supaya mudhar anggoné tapabrata, sarta ngaturi uninga yèn kahyangan kunggahan mungsuh ratu buta asirah liman ingkang wus ngepung kahyangan. Nanging Bathara Guru mung meneng waé, tetep sila mbedhekes tangan sedhakep, pandhuluné lurus, kaya-kaya ora ngawuningani praptané Bathara Kamajaya.